**ELŐTERJESZTÉS**

**a Jogi és Társadalmi Kapcsolatok Bizottsága 2016. december 13-i ülésére**

**Javaslat a két Közgyűlés közötti beszámoló részét képező előterjesztések előzetes megtárgyalására**

Tájékoztatom a Tisztelt Bizottságot, hogy a 2016. december 15-i Közgyűlés „Beszámoló az előző Közgyűlés óta eltelt időszak fontosabb eseményeiről és a polgármester átruházott hatáskörben hozott döntéseiről” című előterjesztésének részét képezik a TOP-5.1.1-15-VS1-2016-00001 azonosítószámú, „Vas Megyei Foglalkoztatási Paktum 2014-2020” című projekt megvalósításával, valamint a Hegypásztor Kör „Civil Információs Centrum” című pályázatban való részvételével kapcsolatos előterjesztések, amelyeket előzetes megtárgyalás céljából terjesztek a Tisztelt Bizottság elé.

**I.**

A Vas Megyei Önkormányzat megkezdte a TOP-5.1.1-15-VS1-2016-00001 azonosítószámú, „Vas Megyei Foglalkoztatási Paktum 2014-2020” című projektjének megvalósítását. A megvalósítás egyik legfontosabb eleme a „Megyei foglalkoztatási együttműködés”, az ún. Paktum létrehozása, amelynek működése a projekt teljes időtartamán keresztül, 2020. január 31-ig tart. A felhívás kötelezővé teszi a megyén belül a megyei és a járási projektek szoros együttműködését.

Szombathely Megyei Jogú Város Önkormányzata, mint a TOP-6.8.2 konstrukciójú, hasonló célú projekt konzorciumvezetője képviseletében 2016. szeptember 12-én szándéknyilatkozatot írtam alá, amely rögzítette, hogy Önkormányzatunk aktív szerepet kíván vállalni a Vas Megyei Önkormányzat „Vas Megyei Foglalkoztatási Paktum 2014-2020” című projektjében. Az együttműködés megerősítésére és a Megyei Paktumba való belépési szándék kinyilvánítására 2016. november 28-án előzetesen aláírtam a „Megyei foglalkoztatási együttműködés”-ben (Paktumban) való részvételről szóló szándéknyilatkozatot. A két szándéknyilatkozat az előterjesztés 1. és 2. melléklete.

A Paktumban való részvételt a Vas Megyei Foglalkoztatási Paktumot Megalapító Együttműködési Megállapodás aláírásával véglegesítik a tagok. A Megállapodás az előterjesztés 3. sz. melléklete. A Közgyűlés jóváhagyása esetén a Megállapodást Önkormányzatunk képviseletében aláírom.

A mellékletek csak elektronikusan kerülnek megküldésre. Elérhetőségük: [www.szombathely.hu/kozgyules/e-kozgyules/2016](http://www.szombathely.hu/kozgyules/e-kozgyules/2016).

**II.**

A Hegypásztor Kör 2012. júliusától Szombathelyen működteti a Vas Megyei Civil Információs Centrumot (a továbbiakban Centrum). A Centrum feladatát képezi többek között a civil szervezetek működésének szakmai támogatása, fenntarthatóságuk erősítése, továbbá az államháztartás alrendszereiből nyújtott támogatások szabályszerű felhasználásának elősegítése. Civil Információs Centrumot működtetni a „Civil Információs Centrum” cím birtokában lehet. A címet, amelyet pályázati úton lehet elnyerni, olyan civil szervezetek viselhetik, amelyek vállalták, hogy térítésmentesensegítik a működési területükön tevékenykedő civil szervezeteket. A Vas Megyei Civil Információs Centrum 2016. december 31. napjáig rendelkezik a címmel.

Az Emberi Erőforrások Minisztériuma „Civil Információs Centrum” cím elnyerésére pályázatot írt ki 2016. november 25-i beadási határidővel. A pályázathoz mellékletként együttműködési szándéknyilatkozatot kell csatolni.

A Hegypásztor Kör kérte Szombathely Megyei Jogú Város Önkormányzata együttműködési szándéknyilatkozatát is. A szándéknyilatkozatban foglalt vállalások – nyertes pályázat esetén – kizárólag a Közgyűlés megerősítő határozatát követően lépnek hatályba. Az együttműködési szándéknyilatkozat az előterjesztés mellékletét képezi.

Kérem a Tisztelt Bizottságot, hogy az előterjesztéseket megtárgyalni, és a határozati javaslatokat elfogadni szíveskedjék.

**Szombathely, 2016. december „ „**

**(: Dr. Puskás Tivadar :)**

**I.**

**HATÁROZATI JAVASLAT**

**…./2016. (XII.13.) JTKB számú határozat**

Szombathely Megyei Jogú Város Közgyűlésének Jogi és Társadalmi Kapcsolatok Bizottsága a „Javaslat a TOP-5.1.1-15-VS1-2016-00001 azonosítószámú, Vas Megyei Foglalkoztatási Paktum 2014-2020 című projektben való részvétellel kapcsolatos döntések meghozatalára” című előterjesztést megtárgyalta, és a következő döntést hozta:

A Bizottság megismerte a „Megyei foglalkoztatási együttműködésben” (Paktumban) való részvételről szóló szándéknyilatkozatokat, valamint a Vas Megyei Foglalkoztatási Paktumot Megalapító Együttműködési Megállapodást, és javasolja a Közgyűlésnek azok jóváhagyását, és a polgármester felhatalmazását az Együttműködési megállapodás aláírására.

**Felelős:** Dr. Puskás Tivadar, polgármester

 Illés Károly, alpolgármester

Dr. Takátsné Dr. Tenki Mária, a Bizottság elnöke

Dr. Károlyi Ákos, jegyző

(A végrehajtás előkészítéséért:

Szakály Szabolcs, a Városfejlesztési Kabinet vezetője)

**Határidő:** 2016. december 15-i Közgyűlés

**II.**

**HATÁROZATI JAVASLAT**

**…./2016. (XII.13.) JTKB számú határozat**

Szombathely Megyei Jogú Város Közgyűlésének Jogi és Társadalmi Kapcsolatok Bizottsága támogatja a Hegypásztor Kör „Civil Információs Centrum” cím pályázatban való részvételét, egyúttal javasolja a Közgyűlésnek az együttműködési szándéknyilatkozat előterjesztés melléklete szerinti tartalommal történő aláírásának jóváhagyását.

**Felelős:** Dr. Puskás Tivadar, polgármester

Dr. Takátsné Dr. Tenki Mária, a Bizottság elnöke

Dr. Károlyi Ákos, jegyző

(a végrehajtás előkészítéséért:

Dr. Bencsics Enikő, az Egészségügyi és Közszolgálati Osztály vezetője)

**Határidő:** 2016. december 15-i Közgyűlés